БЛАГОВЕЩЕН ГИМНАЗИЯҺЫ № 1 , 1907 й. ҡыҙ балалар өсөн 4 класлы ауыл прогимназияһы булараҡ асыла , 1913 йылдан алып ҡыҙ балалар гимназияһы , 1919 й . — Благовещен юғары башланғыс ир балалар училищеһы ( 1913 й. асылған ) менән берләшкәндән һуң 2-се баҫҡыс мәктәбе , 1930 й . — тулы булмаған урта , 1933 й . — 1-се урта мәктәп ( 1965 й . Благовещен ҡ. башланғыс мәктәбе уның составына инә ) , 1993 й . — 1-се мәктәп-гимназия , 1999 й. башлап хәҙерге исемен һәм статусын йөрөтә .